EkBass/fiwiki-20250220-pages-articles huggingface dataset:
Ali Muhammad Ghedi

Ali Muhammad Ghedi (s. 2. lokakuuta 1952 Mogadishu, Somalia) () on somalialainen poliitikko, joka toimi maan väliaikaishallituksen pääministerinä vuosina 2004–2007. 1980-luvulla hän toimi Somali National yliopiston eläinlääketieteellisen tiedekunnan johtajana Siad Barren hallinnon kukistumiseen asti vuonna 1991. Ghedin pääministeriyttä väritti taistelu Somalian islamistisotaherroja vastaan, ja taistelujen kiihtyessä hän joutui tilapäisesti pakenemaan Keniaan, ja siirtämään Somalian pääkaupunkia levottomuuksien takia tilapäisesti Mogadishusta Baidoaan. Ghedi jätti eronpyyntönsä lokakuussa 2007 johtuen erimielisyyksistään maan presidentin Abdullahi Yusuf Ahmedin kanssa. Vuonna 2008 Ghedi ilmoitti aikovansa pyrkiä maan presidentiksi vuoden 2009 vaaleissa. == Lähteet == Luokka:Somalian pääministerit Luokka:Somalialaiset tieteilijät Luokka:Vuonna 1952 syntyneet Luokka:Elävät henkilöt
Salim Aliyow Ibrow

Salim Aliyow Ibrow on somalialainen professori ja poliitikko, joka toimi maan väliaikaishallituksen pääministerinä vuonna 2007. Ibrow on myös UNESCOn Somalian komissaari. Pääministeriyden jälkeen hänet nimitettiin oikeus- ja uskontoasioiden ministeriksi. == Lähteet == Luokka:Somalian pääministerit Luokka:Somalialaiset tieteilijät Luokka:Syntymävuosi puuttuu Luokka:Elävät henkilöt
Nur Hassan Hussein

Nur Hassan Hussein eli Nur AddeRashid Abdi, "Profile: Nur Adde, new Somali PM", BBC News, November 22, 2007. (2. helmikuuta 1938 Mogadishu, Italian Itä- Afrikka https://www.nytimes.com/2020/04/03/obituaries/nur-hussein-dead- coronavirus.html] – 1. huhtikuuta 2020 Lontoo, Britannia) oli somalialainen poliitikko. Hän toimi maan väliaikaishallituksen pääministerinä marraskuusta 2007 helmikuuhun 2009. == Ura == Hussein aloitti uransa Italian siirtomaan poliisissa 1950-luvulla ja palveli myös verotuloja suojelevassa virastossa. Hän on palvellut myös armeijassa. Hän opiskeli lakia Jamacadda Ummadda -yliopistossa Mogadishussa sekä Italiassa ja USA:ssa. Hän erikoistui kansainväliseen oikeuteen ja rikostutkintaan. Siad Barren aikana hän kohosi veronkiertäjiä ja talousrikollisia tuomitsevan sotaoikeusistuimen varapuheenjohtajaksi. Somalian valtiovallan romahduksen jälkeen 1991 hänestä tuli Somalian Punaisen puolikuun puheenjohtaja. Marraskuussa 2007 väliaikaishallituksen presidentti Abdullahi Yusuf Ahmed nimitti hänet pääministeriksi Mohammed Ghedin seuraajaksi. Hänen nimityksensä vahvisti hallituksen suosiota Hawiyen klaanissa, jonka alaklaaniin Nur Hussein kuuluu. == Kiista pääministerin erottamisesta joulukuussa 2008 == Presidentti ilmoitti erottavansa Husseinin 14. joulukuuta 2008 syyttäen häntä epäpätevyydestä ja kavalluksista.http://english.people.com.cn/90001/90777/90855/6553108.html Syyksi nähtiin kilpailu presidentin ja pääministerin tukijoiden välillä. Parlamentti tuki seuraavana päivänä Husseinia ja kumosi presidentin erottamispäätöksen. Husseinilla ja Yusufilla oli eriäviä näkemyksiä suhtautumisesta maan islamistitaistelijoihin. Hussein olisi ollut valmis neuvotteluihin heidän kanssaan, mutta Yusuf nimitti heitä "terroristeiksi." Myös parlamentti tuki Djiboutin sopimusta vallanjaosta hallituksen ja "Somalian uudelleenvapauttamisen allianssin" kanssa.http://english.people.com.cn/90001/90777/90855/6564153.html Presidentti Yusuf nimitti 16. joulukuuta 2008 pääministeriksi Mohamed Mohamoud Guled Gamaderenin. Husseinin kieltäydyttyä eroamasta ja parlamentin tuettua häntä Guled ilmoitti erostaan 24. joulukuuta. Parlamentissa kierrätettiin aloitetta presidentin erottamiseksi virastaan ja presidentti Abdullahi Yusuf Ahmed jätti eronpyyntönsä parlamentille Baidoassa. Hänen viralliseksi seuraajakseen tuli puhemies šeikki Aden Madoobe. == Lähteet == == Aiheesta muualla == *New Somali prime minister named *Somalia: Candidate for Premier Meets With President Yusuf in Baidoa *New Somali prime minister named *Somali president nominates candidate for PM Luokka:Somalian pääministerit Luokka:Vuonna 1938 syntyneet Luokka:Vuonna 2020 kuolleet
Jokipääskyt

Jokipääskyt (Pseudochelidon) ovat pääskyjen heimoon kuuluva varpuslintusuku. Jokipääskyjen sukuun kuuluu kaksi lajia. == Lajit == *Aasianjokipääsky (Pseudochelidon sirintarae) *Afrikanjokipääsky (Pseudochelidon eurystomina) == Lähteet== Luokka:Pääskyt
Bulğn selän

Bulğn selän (, ) on kylä Tselinnin piirissä Kalmukian länsiosassa Venäjällä. Se sijaitsee 12 kilometriä tasavallan pääkaupungista Elistasta pohjoiseen. Vuonna 2002 Bulğn selänissä oli 10 298 asukasta. Bulğn selän on Tselinnin piirin hallinnollinen keskus. == Kuvia == File:Церковь Живоначальной Троицы, Троицкое.jpg| File:Белый старец в Троицком.jpg| ==Lähteet== Luokka:Kalmukian maantiede Luokka:Venäjän kylät‎
Nordzucker

Nordzucker on saksalainen sokeria tuottava yritys. Yhtiön päätoimipaikka on Braunschweigissa. Vuoden 2005 lopussa yhtiöllä oli liikevaihtoa 1,2 miljardia euroa, 3 600 työntekijää. Sen toiminnan piirissä oli 14 300 sokerijuurikkaan viljelijää, jotka kasvattivat juurikkaita 199 000 hehtaarin alalla. Yhtiöllä oli 15 sokeritehdasta Saksassa, Puolassa, Serbiassa, Slovakiassa ja Unkarissa. Lisäksi sillä oli kaksi osakkuustehdasta Tšekissä. ==Nordzuckerin sokeriliiketoiminta== * Cukrovary TTD Tšekki * Mátra Cukor Rt., Hatvan, Unkari * Norzucker Clauen, Saksa * Norzucker Güstrow, Saksa * Norzucker Klein Wanzleben, Saksa * Norzucker Nordstemmen, Saksa * Norzucker Schladen, Saksa * Norzucker Uelzen, Saksa * Pomorski Cukier S.A., Chelmza, Puola * Povazsky Cukor a.s., Trencianska Teplá (Slovakia) * Sunoko d.o.o., Serbia * Trnavsky Cukrovar a.s., Trnava, Slovakia * Wielkopolski Cukier S.A., Opalenica, Puola ==Daniscon sokeriliiketoiminta== Nordzucker osti heinäkuussa 2008 tanskalaisen Daniscon sokeriliiketoiminnan, johon kuuluu muun ohessa koko Suomen sokerintuotanto. 30. huhtikuuta 2008 päättyneen Daniscon tilikauden mukaan sen sokeriliiketoiminnan liikevaihto saavutti miltei 940 miljoonaa euroa ja voitto ennen pääomien korkoja ja veroja 60 miljoonaa euroa. Nordzuckerin liikevaihto oli 2007 päättyneellä tilikaudella 1,3 miljardia euroa ja voitto ennen pääomien korkoja ja veroja 110 miljoonaa euroa. Kaupan arvoksi Danisco ilmoitti 750 miljoonaa euroa, minkä lisäksi Danisco saa vielä 80 miljoonaa euroa siirtäessään tuotantoonsa liittyvät Euroopan unionin yhteiseen maatalouspolitiikkaan liittyvät sokerintuotantokiintiöt. MTK:n sokerijuurikasvaliokunnan puheenjohtaja piti kauppaa suomalaista sokerijuurikkaan tuotantoa turvaavana tekijänä. ===Tehtaat=== *Danisco Sugar Anklam, Saksa *Danisco Sugar Arlöv, Ruotsi *Danisco Sugar Kėdainiai, Liettua *Danisco Sugar Nakskov, Tanska *Danisco Sugar Nykøbing, Tanska *Danisco Sugar Örtofta, Ruotsi *Sucros Oy, Säkylä, Suomi *Suomen Sokeri Oy, Kantvik, Suomi *Suomen Sokeri Oy, Jokioinen, Suomi ===Suljetut tehtaat=== Euroopan unioni pienensi sokerikiintiöitä ja tehtaita jouduttiin sulkemaan. *Danisco Sugar Panevėžys, Liettua, suljettu 2007 sokerikiintiön supistamisen vuoksi *Sucros Oy, Salo, Suomi, juurikassokerin tuotanto lopetettu 2006 sokerikiintiön supistumisen vuoksi == Lähteet == ==Aiheesta muualla== *Nordzucker AG Luokka:Saksalaiset elintarvikeyhtiöt luokka:Sokeriteollisuus Luokka:Saksalaiset teollisuusyritykset
Abdullahi Issa

Abdullahi Issa eli Abdullahi Issa Mohamud () (1922–1988) oli somalialainen poliitikko ja maan ensimmäinen pääministeri, joka oli ministerinä vuosina 1949–1960. Abdullahi syntyi Hiranin alueella ja oli äitinsä Marera Dinin kasvattama, koska isä kuoli pian hänen syntymänsä jälkeen. Käytyään koraanikoulun Bulo Burtissa, hänen äitinsä muutti lapsineen Mogadishuun, jossa hän pääsi italialaiseen kouluun. Vuosina 1939–1941 Issa työskenteli postivirkailijana Merkan kaupungissa rannikolla Mogadishusta etelään. Sieltä hän muutti liikemieheksi kotikaupunkinsa Bulo Burtiin. Toisen maailmansodan jälkeen Issa liittyi Somali Youth League-puolueeseen ja perusti puolueosaston Bulo Burtiin. Hän nousi yhdeksi puolueen johtohenkilöistä.Mohamed Haji Mukhtar (2003) Historical dictionary of Somalia. The Scarecrow Press, Oxford Vuonna 1956 Issa valittiin Italian Somalimaan pääministeriksi. Siirtymäkauden hallituksen haasteet oli kovat. Itsenäistyvän maan perustuslaki piti laatia. Naisten poliittinen tasa-arvo piti toteuttaa. Rajakysymys Etiopian kanssa piti vahvistaa. Maan virallisesta kielestä piti sopia. Somalian itsenäistyessä vuonna 1960 pääministeriksi valittiin Aden Abdullah Osman Daar, mutta Issa jatkoi aktiivista toimintaansa ulkoasiainministerinä. Hän osallistui mm. Yhdistyneiden kansakuntien yleiskokoukseen ja Afrikan konferensseihin mm. Lagosissa, Addis Abebassa ja Dakarissa. Uransa aikana Issa toimi myös sisäasiainministerinä ja oikeusministerinä. Siad Barre vanagitsi hänet vallankaappauksessa 1969. Vapauduttuaan 1974 hänet nimitettiin Ruotsin ja Suomen suurlähettilääksi asemapaikkanaan Tukholma. Issa kuoli Roomassa 1988.Lewis I. M. (2002) Modern history of Somalia. Ohio University Press, Ohio == Lähteet == Luokka:Somalian pääministerit Luokka:Vuonna 1922 syntyneet Luokka:Vuonna 1988 kuolleet
Muhammad Hawadle Madar

Mohammed Hawadle Madar oli Somalian pääministerinä 3. syyskuuta 1990 – 24. tammikuuta 1991. Hän kuului Xisbiga Hantiwadaagga Kacaanka Soomaaliyeed -puolueeseen. == Aiheesta muualla== * People, Contemporary Africa Database Luokka:Somalian pääministerit
Scooby’s All-Star Laff-A-Lympics

Scooby's All-Star Laff-A-Lympics oli Hanna-Barberan tuottama kaksituntinen lauantaiaamupiirrossarja, jota esitettiin vuosien 1977–1978 aikana yhteensä 16 jaksoa ABC:llä. Ohjelma koostui neljän eri piirrossarjan muutamista jaksoista, jotka olivat Scooby-Doo, Laff-A-Lympics, Dynomutt, Dog Wonder ja Captain Caveman and the Teen Angels. Myöhemmin sarja sai toisen tuotantokauden, jonka nimeksi muutettiin Scooby's All-Stars. Vuosina 1978–1979 ohjelmaa esitettiin puolentoista tunnin kestoisena, joka sisälsi kahdeksan uutta jaksoa ja uusintoja sarjoista Scooby-Doo, Laff-A-Lympics ja Captain Caveman and the Teen Angels. == Äänirooleissa == ==Vastaanotto ja arvostelu== Wizard Magazine listasi vuonna 2001 Scooby's All-Star Laff-A-Lympicsin sijalle 53 laatimassaan kautta aikain sadan parhaan animaatiosarjan listalla. ==Lähteet== * The Big Cartoon DataBase ===Viitteet=== Luokka:Scooby-Doo-sarjat Luokka:1970-luvun piirrossarjat Luokka:Yhdysvaltalaiset televisiosarjat Luokka:Lastenohjelmat
Mac OS X Snow Leopard

Mac OS X Snow Leopard (versio 10.6) on Applen Mac OS X -käyttöjärjestelmän seitsemäs pääjulkaisu, joka tuli maailmanlaajuisesti myyntiin 28. elokuuta 2009. Applen mukaan Snow Leopard sisältää lähinnä parannuksia suorituskykyyn, eikä niinkään edellisten versioiden tapaan uusia ominaisuuksia. Julkaisu sisältää muun muassa paremman tuen moniytimisille suorittimille. == Uudistukset == * Uusi QuickTime X -ohjelma, jossa pienimuotoinen editointimahdollisuus ja suora internet-jakomahdollisuus. * Vie 6 Gt vähemmän kovalevytilaa kuin edellinen Mac OS X 10.5 Leopard * 45 % nopeampi asentaa kuin Mac OS X 10.5 Leopard * Uusi Dock Exposé -toiminto. * Sisäänrakennettu Microsoft Exchange -tuki. * OpenCL-tuki * Kiinalaisten kirjainten kirjoitusmahdollisuus kannettavan kosketustasolla. == Järjestelmävaatimukset == Tietokoneen yleiset vaatimukset * Intel-suorittimella varustettu Macintosh- tietokone * 1 Gt keskusmuistia * 5 Gt vapaata kiintolevytilaa * DVD-asema asennusta varten Mac OS X v10.6 ei enää asentanut oletuksena Rosetta- emulaattoria, jolla pystyi ajamaan PowerPC-prosessoreille käännettyjä ohjelmia. Sen pystyi kuitenkin vielä asentamaan asennusohjelmalla tai Apple Software Updaten avulla.https://appleinsider.com/articles/11/02/26/mac_os_x_lion_drops_front_row_java_runtime_rosetta.html == Versiot == * 10.6 Build 10A432 * 10.6.1 Build 10B504 * 10.6.2 Build 10C540 * 10.6.3 Build 10D573 * 10.6.4 Build 10F569 * 10.6.5 Build 10H548 * 10.6.6 Build 10J567 * 10.6.7 Build 10J869 * 10.6.8 Build 10K540 == Lähteet == == Aiheesta muualla == * Mac OS X 10.6 Snow Leopard Luokka:MacOS Luokka:Vuoden 2009 ohjelmistot
Mohammed Farah Salad

Mohammed Farah Salad on somalialainen poliitikko ja sotilas. Hän toimi maan pääministerinä puolen vuoden ajan vuosina marraskuusta 1969 maaliskuuhun 1970. Hän nousi valtaan sotilasvallankaappauksessa kun Siad Barresta tuli maan presidentti. Puoli vuotta myöhemmin pääministerin toimi lakkautettiin. Luokka:Somalian pääministerit Luokka:Elävät henkilöt Luokka:Syntymävuosi puuttuu
Vyöpääskyt

Vyöpääskyt (Atticora) ovat pääskyjen heimoon kuuluva varpuslintusuku. Vyöpääskyjen sukuun kuuluu 3 lajia. == Lajit == *Nokipääpääsky (Atticora pileata) *Sukkapääsky (Atticora tibialis) *Valkovyöpääsky (Atticora fasciata) == Lähteet == Luokka:Pääskyt
Bawinkel

Bawinkel on kunta Emslandin piirikunnassa Ala-Saksin osavaltiossa Saksassa. Asukkaita Bawinkelissä oli 31. joulukuuta 2008 2 385, joista naisia oli 1 171 ja miehiä 1 214. Kunnan pinta-ala on 20,35 neliökilometriä ja väestötiheys 117 as./km² (31.12.2008). Bawinkelin pormestari on Adolf Böcker. Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 11 paikkaa Bawinkelin kunnanvaltuustossa. SPD ja FDP saivat molemmat yhden paikan. == Maantiede == Bawinkelin naapurikunnat ovat Geeste ja Haselünne pohjoisessa, Gersten idässä, Langen etelässä ja Lingen lännessä. Bundesstraße 213 -tie yhdistää kunnan koillisessa Haselünneen ja lounaassa Lingeniin. Bawinkelin kuntaan on kuulunut viisi Bauernschaftia: Groß-Bawinkel, Plankorth, Duisenburg, Clusorth ja Bramhar. Clusorth-Bramhar erosi vuonna 1974 Bawinkelistä ja liittyi naapurikaupunki Lingeniin. == Lähteet == == Aiheesta muualla == *Viralliset kotisivut Luokka:Ala-Saksin kunnat
Yhdysvaltain 7. armeija

Yhdysvaltain 7. armeija () on Yhdysvaltain maavoimien yhtymä, joka kuuluu Yhdysvaltain Euroopan joukkoihin (USEUCOM). ==Toinen maailmansota== Armeija perustettiin vuonna 1943, ja se osallistui ensimmäiseksi Operaatio Huskyyn eli Sisilian valtaukseen, jossa sitä komensi George S. Patton. Sen seuraava maihinnousu tapahtui Etelä-Ranskassa 15. elokuuta 1944. == Kylmä sota == Toisen maailmansodan jälkeen 7. armeija aktivoitiin uudelleen Korean sodan sytyttyä Saksassa Yhdysvaltain Nato-joukkojen johtoportaaksi. Vuonna 1967 se yhdistettiin U.S. Army Europen kanssa, ja sen esikunta muutti Stuttgartista Heidelbergiin. Luokka:Yhdysvaltain maavoimat Luokka:Toisen maailmansodan armeijat
Mick Hill

Mick Hill (s. 22. lokakuuta 1964 Leeds, Yhdistynyt kuningaskunta) on entinen englantilainen keihäänheittäjä. Hän voitti urallaan kolme hopeaa ja yhden pronssin Kansainyhteisön kisoissa, yhden pronssin maailmanmestaruuskilpailuissa 1993 sekä yhden hopean Euroopan- mestaruuskilpailuissa 1998. Hän oli 12. olympialaisissa 1996. == Kausien parhaat heitot == * 1986 78,56 Edinburgh 2.8. * 1987 85,24 Tukholma 30.6. * 1988 81,30 Tukholma 5.7. * 1989 82,56 Gateshead 28.8. * 1991 84,12 Tokio 26.8. * 1992 85,32 Birmingham 28.6. *1993 86,94 Lontoo 13.6. * 1994 86,36 Lahti 5.6. * 1995 84,14 Oslo 21.7. * 1996 81,42 Birmingham 15.6. * 1997 86,54 Ateena 5.8. * 1998 86,92 Budapest 23.8. * 1999 84,94 Osaka 8.5. * 2000 83,71 Kapkaupunki 31.3. * 2001 84,88 Edmonton 10.8. * 2002 82,90 Sheffield 30.6. * 2003 78,73 Lontoo 8.8. * 2004 80,46 Derby 18.7. == Aiheesta muualla == * Luokka:Brittiläiset keihäänheittäjät Luokka:Vuonna 1964 syntyneet Luokka:Elävät henkilöt
Sylinterinkansi

Sylinterinkansi on polttomoottorin sylinterin yläpää. Sylinterikannen alapuolella ovat moottorin palotilojen yläosat. Sylinterikannet valmistetaan valuraudasta ja myös uudemmissa moottoreissa kevytmetallista tai alumiinista, painon säästämiseksi.BMW ja PSA käynnistävät moottorituotantoa Moottorin virittämisessä kansi näyttelee suurta osaa. __NOTOC__ ==Nykyaikainen 4-tahtimoottori== 4-tahtimoottorissa kannen läpi kulkevat palotilasta lähtevät imu- sekä pakokanavat, voiteluöljykanavat sekä vesijäähdytteisissä moottoreissa jäähdytysvesikanavat. Sytytystulpalle on oma reikä, jossa on kierteet. Sylinterinkanteen liittyvät pääosat ovat imusarja, pakosarja, venttiilit ja nokka-akseli sekä sytytystulpat. Venttiileitä liikutetaan nokka- akselin avulla. ==2-tahtimoottori== 2-tahtimoottorissa sylinterinkannessa on reikä sytytystulpalle. Pako- ja imukanavat sijaitsevat sylinterissä. ==Kiinnitys muuhun moottoriin== Sylinterinkannen ja sylinterin, moottorin keskiosan, väliin tulee kannentiiviste. Pultit joilla kansi kiinnitetään, on kiristettävä oikeassa järjestyksessä ja oikealla tavalla kannen vääntymisen estämiseksi. Pulttien lopullinen kiristysmomentti on myös tarkoin määritetty. == Lähteet == == Aiheesta muualla == Luokka:Polttomoottorit
Kay Parker

Kay Taylor Parker (myös Kay Rebecca Taylor, 28. elokuuta 1944 Birmingham, Englanti, Yhdistynyt kuningaskunta – 14. lokakuuta 2022) oli brittiläinen pornonäyttelijä. Hän toimi tv-uralla vuosina 1962–1998. Lisäksi hän kirjoitti omaelämäkerran "Taboo: Sacred, Don't Touch" sekä toimi eläköitymisensä jälkeen ihmisten hengellisen hyvinvoinnin konsulttina. Hänet on kiinnitetty AVN- kunniagallerian jäseneksi. ==Lähteet== Luokka:Brittiläiset pornonäyttelijät Luokka:Vuonna 1944 syntyneet Luokka:Vuonna 2022 kuolleet
The Lost Angel

The Lost Angel on vuonna 2004 valmistunut kanadalais-yhdysvaltalainen trilleri, jonka ohjasi Dimitri Logothetis ja tuotti Nicholas Celozzi. Elokuvan pääosissa nähdään Alison Eastwood, Judd Nelson sekä John Rhys-Davies. == Juoni == Rikostarkastaja Billie Palmer rupeaa tutkimaan erikoista murhatapausta, jonka arvellaan olevan uskonnollinen rituaalimurha. Palmer pelkää jo pahinta, ja haastatellessaan satanismiin ja erilaisiin rituaaleihin perehtynyttä katolilaista pappia hänen epäilyksensä vahvistuvat. Tapauksen takana on sarjamurhaaja, jonka uhriluku tulee todennäköisesti nousemaan. Palmer rupeaa tutkimaan tapausta ja kuulustelee muun muassa paikallisen baarin satanistista omistajaa sekä isä Keviniä, mutta kumpikaan ei tunnu tietävän asiasta mitään. Samoihin aikoihin Palmerin kollega Julian kuskaa pieniä määriä huumeita urheiluhalliin eräälle laitapuolen kulkijalle, jotta tämä paljastaisi tietoja tapauksesta. Sarjamurhaajan uhreja rupeaa löytymään lisää, ja Palmerilla on vaikeuksia selvittää tapaus; hänen pitää taistella samalla myös menneisyyttään ja pelkojaan vastaan. Palmerin ongelmia vaikeuttaa lisäksi hänen siskonsa kidnappaus, josta on vähällä syntyä vaarallinen tilanne. Palmer onnistuu kuitenkin pelastamaan siskonsa ja ampuu tämän kidnappaajaa. Palmer on jo valmiina kuullakseen tunnustuksen sarjamurhista, mutta viimeisillä voimillaan kidnappaaja paljastaakin, ettei tiedä tapauksista mitään. Palmer lähtee kuulustelemaan uudelleen isä Keviniä, mutta tämä käyttäytyy oudosti ja lopulta myrkyttää itsensä. Palmer tajuaa tämän liian myöhään, mutta vielä hengissä sinnittelevä isä Kevin paljastaa tappavansa itsensä, jotta hänen poikansa saisi syntinsä anteeksi. Poliiseille selviää siis, että isä Kevinin poika on etsitty sarjamurhaaja. Palmer miettii mahdollisia vaihtoehtoja, mutta yllättäen muistaa erään keskustelun, jossa piilee tarinan ratkaisu. Julian lähtee taas urheiluhallille keskustelemaan "vasikoijan" kanssa, mutta Palmer ja muut poliisit ovatkin seuranneet häntä. Palmer näkee urheiluhallin penkillä kaikki ne huume-erät, jotka Julian on sanojensa mukaan antanut "vasikalleen". "Vasikoijaa" ei siis ole olemassakaan, vaan hän on Julianin toinen persoona, etsitty murhaaja. == Rooleissa == Luokka:Vuoden 2004 kanadalaiset elokuvat Luokka:Psykologiset jännityselokuvat
La Tranche-sur-Mer

La Tranche-sur-Mer on kunta Vendéen departementissa Pays de la Loiren hallintoalueella Ranskassa. Kunnassa oli 2 510 asukasta vuoden 1999 väestönlaskennassa. La Tranche-sur-Merin pinta-ala on 18 neliökilometriä. == Lähteet == Luokka:Vendéen kunnat
Tiffauges

Tiffauges on kunta Vendéen departementissa Pays de la Loiren hallintoalueella Ranskassa. Kunnassa oli 1 328 asukasta vuoden 1999 väestönlaskennassa. Tiffaugesin pinta-ala on 10 neliökilometriä. == Lähteet == Luokka:Vendéen kunnat
Saint-Jean-de-Monts

Saint-Jean-de-Monts on kunta Vendéen departementissa Pays de la Loiren hallintoalueella Ranskassa. Kunnassa oli 6 886 asukasta vuoden 1999 väestönlaskennassa. Saint-Jean-de-Montsin pinta-ala on 62 neliökilometriä. == Lähteet == Luokka:Vendéen kunnat
Saint-Hilaire-de-Riez

thumb|250px|Saint-Hilaire-de-Riezin kirkko Saint-Hilaire-de-Riez on kunta Vendéen departementissa Pays de la Loiren hallintoalueella Ranskassa. Kunnassa oli 8 761 asukasta vuoden 1999 väestönlaskennassa. Saint-Hilaire-de-Riezin pinta-ala on 49 neliökilometriä. == Lähteet == Luokka:Vendéen kunnat
Saint-Gilles-Croix-de-Vie

Saint-Gilles-Croix-de-Vie on kunta Vendéen departementissa Pays de la Loiren hallintoalueella Ranskassa. Kunnassa oli 6 797 asukasta vuoden 1999 väestönlaskennassa. Saint-Gilles-Croix-de-Vien pinta-ala on 10 neliökilometriä. == Lähteet == Luokka:Vendéen kunnat
Etelä-Intian Thali

Etelä-Intian Thali on dokumenttielokuva, joka kertoo Etelä-Intiassa sijaitsevasta Keralan osavaltion arjen värikkäästä elämänmenosta. Dokumentin erikoisuutena on rinnastaa perinteisen eteläintialaisen monta ruokalajia sisältävän thali-annoksen eri makuelämykset Keralan osavaltiossa koettuihin elämyksiin, ikään kuin Keralan elämän "makuihin". Thali-ruokalajissa tarjoillaan 6–7 hyvin erimakuista kuppia, kuten myös dokumentissa on tunnelmiltaan eli "mauiltaan" selvästi hyvin erilaisia kohtauksia. Dokumentin kuvailemaan Keralan eksotiikkaan kuuluvat mm. uskonnolliset rituaalit, joiden vastakohtina ja erilaisina "elämänmakuina" ovat vaikkapa häiden hartaus tai poliittinen kiihko. Ohjaaja on pitkän linjan dokumentaristi Lasse Naukkarinen. Elokuva tuli ensi-iltaan vuonna 2008. ==Lähteet== * Ilokuva Oy:n kotisivut === Viitteet === Luokka:Suomalaiset dokumenttielokuvat Luokka:Vuoden 2008 dokumenttielokuvat
Mikko Keskinarkaus

Mikko Keskinarkaus (s. 29. kesäkuuta 1979 Rovaniemi) oli suomalainen yhdistetyn hiihtäjä kunnes lopetti uransa vuonna 2003. Hän edusti Lahden Hiihtoseuraa. Mikko Keskinarkauksen pituus on 178 cm ja paino 69 kg. Hänen valmentajanaan toimi Raimo Keskinarkaus. Mikko Keskinarkaus kuului Suomen hiihtomaajoukkueeseen, mutta pääsi arvokisoissa kilpailemaan ainoastaan 2002 Salt Lake Cityn olympialaisissa, missä hän sijoittui sprintissä sijalle 23 ja normaalikilpailussa sijalle 28. == Lähteet == * Suomen Hiihtoliitto - Urheilijat * MTV3 - Alppihiihto ja freestyle -arkisto Luokka:Suomalaiset yhdistetyn hiihtäjät Luokka:Vuonna 1979 syntyneet Luokka:Elävät henkilöt
La Roche-sur-Yon

La Roche-sur-Yon on kunta ja Vendéen departementin pääkaupunki Pays de la Loiren hallintoalueella Ranskassa. Kunnassa oli 54 116 asukasta vuoden 2006 väestönlaskennassa. La Roche-sur-Yonin pinta-ala on 88 neliökilometriä. == Ystävyyskaupungit == * Drummondville, Quebec, Kanada * Coleraine, Pohjois- Irlanti * Gummersbach, Saksa == Lähteet == Luokka:Vendéen kunnat Luokka:Ranskan kaupungit
Noirmoutier-en-l’Île

Noirmoutier-en-l’Île on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saarella Atlantin rannikolla. Kuntaan kuuluu kolme kylää: Noirmoutier, L’Herbaudiere ja Le Vieil. ==Nähtävyyksiä== Kunnan nähtävyyksiä on 1100-luvulta peräisin oleva linna Château de Noirmoutier. Se on ollut vuodesta 1994 lähtien historiallinen muistomerkki. Linna on nykyään museo, jossa on näytteillä Noirmoutier- en-l’Île’n esineistöä esihistoriallisesta ajasta lähtien. Erityisen näyttävä on Jerseystä peräisin oleva posliinikokoelma. Nykyinen linna rakennettiin La Garnacen lordeille. Se rakennettiin 800-luvun puolivälissä viikinkien tuhoaman luostarin raunioille. Linnaa käytettiin myös vankilana Ranskan vallankumouksessa sekä molemmissa maailmansodissa.Tour de France 2018 Toinen kunnan nähtävyyksistä on Saint-Philibertin kirkko. Se on entinen benediktiiniläisluostari. Kirkon krypta on peräisin 1000-luvulta, ja siellä on luostarin perustajan munkki Pyhän Philibert Jumiegeslaisen hauta. Vuonna 1794 kirkkoa käytettiin vankilana. Siellä oli tuolloin 1500 vendéeläistä, jotka teloitettiin Vendéen kapinassa. Tiedosto:Chateau Noirmoutier 66.JPG|Château de Noirmoutier Tiedosto:Eglise_noirmoutier_1.jpg|Saint-Philibertin kirkko ==Aiheesta muualla== ==Lähteet== Luokka:Vendéen kunnat
Rantaruttojuuri

Rantaruttojuuri (Petasites spurius) on pääasiassa Keski- ja Itä-Euroopassa tavattava, rannoilla kasvava ruttojuurilaji. Suomessa rantaruttojuuri on uhanalainen kasvi ja luonnonsuojeluasetuksen mukaan erityisesti suojeltava laji. Finlex: Luonnonsuojeluasetus 160/1997 Viitattu 13.8.2015. == Ulkonäkö ja koko == Rantaruttojuuren 20–45 cm pitkä kukintoverso ilmestyy keväällä ennen lehtiä. Verso on yläosastaan runsaskarvainen. Kukinnon suomulehdet ovat 5–12 cm pitkiä ja tavallisesti lavattomia, suikeita ja väriltään vihertäviä tai punertavia. Mykeröstö on huiskilomainen ja siinä on mykeröitä 10–40 kappaletta. Kukat ovat väriltään kellanvalkeat. Kukkimisen jälkeen kasvavat, leveän kolmiomaiset lehdet ovat lopulta 25×20 senttimetrin kokoisia. Lehti on tyvestä molemmin puolin 2–4-liuskainen ja alapinnaltaan kauttaaltaan tiheän, valkoisen nukkakarvan peitossa. Myös lehden yläpinta on karvainen, mutta kaljuuntuu kesän aikana. Suomessa rantaruttojuuri kukkii toukokuussa. Laji on kaksikotinen, mutta Suomessa tavataan ilmeisesti ainoastaan hedekukintoja.Retkeilykasvio 1998, s. 432. Rantaruttojuuri leviää tehokkaasti kasvullisesti juurakkonsa avulla.Ryttäri 1997, s. 204. == Levinneisyys == Rantaruttojuurta tavataan Tanskasta ja Pohjois-Saksasta itään Keski-Venäjälle ja Keski-Aasiaan. Runsaimmillaan laji on Lounais-Venäjällä ja Ukrainassa. Suomen lähialueilla sitä kasvaa eteläisimmässä Ruotsissa ja Baltiassa paikoittain.Den virtuella floran: Spjutskråp Viitattu 13.8.2015. Suomessa rantaruttojuuri tavattiin ensimmäisen kerran 1930-luvulla Ahvenanmaan Eckeröstä, mutta tilapäiseksi jäänyt esiintymä on kadonnut. Uudestaan laji löydettiin vuonna 1974 Helsingin Vartiosaaresta, jossa sitä kasvaa yhä noin kahden aarin alalla. Koko esiintymä lienee yhtä ja samaa yksilöä eli kloonia. Kasvupaikka oli pitkään lajin ainoa tunnettu nykyesiintymä Suomessa. 2000-luvulla lajista on löydetty esiintymä myös Kotkan seudulta.Lampinen, R., Lahti, T. & Heikkinen, M. 2015: Kasviatlas 2014: Rantaruttojuuren levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 13.8.2015. == Elinympäristö == Suomessa ja muualla Itämeren ympäristössä rantaruttojuuri kasvaa merenrantahietikoilla. Keski- ja Itä- Euroopassa lajia tavataan myös suurten jokien rannoilla. Suomen ainoa esiintymä sijaitsee luonnonsuojelualueella. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ryttäri, Terhi: Rantaruttojuuri. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 204. === Viitteet === == Aiheesta muualla == * Kasviatlas 2020: Rantaruttojuuren levinneisyys Suomessa. * LuontoPortti: Rantaruttojuuri (Petasites spurius) * Vartiosaaren luontopolku Luokka:Ruttojuuret Luokka:Suomen äärimmäisen uhanalaiset kasvit
Nieul-sur-l’Autise

thumb|250px|Vesimylly, joka nykyisin toimii museona. Nieul-sur-l’Autise on kunta Vendéen departementissa Pays de la Loiren hallintoalueella Ranskassa. Kunnassa oli 985 asukasta vuoden 1999 väestönlaskennassa. Nieul-sur-l’Autisen pinta-ala on 23 neliökilometriä. == Lähteet == Luokka:Vendéen kunnat
Maillezais

Maillezais on kunta Vendéen departementissa Pays de la Loiren hallintoalueella Ranskassa. Kunnassa oli 934 asukasta vuoden 1999 väestönlaskennassa. Maillezaisin pinta-ala on 20 neliökilometriä. == Lähteet == Luokka:Vendéen kunnat
Anklam

Anklam on kaupunki Mecklenburg-Etu-Pommerin osavaltiossa, koillisessa Saksassa. Kaupunki sijaitsee Peenejoen varrella lähellä Itämeren rannikkoa. Sen pinta-ala 41,65 neliökilometriä. Anklam on entinen Ostvorpommernin piirikunnan pääkaupunki, vuodesta 2011 lähtien se on kuulunut Vorpommern- Greifswaldin piirikuntaan. Vuoden 2011 väestönlaskennassa siellä oli 13 096 asukasta. Kaupungin läpi virtaa Peene. == Historia == === Keskiaika === Varhaisin tunnettu Anklamista kaupunkina on peräisin vuodelta 1264. Kaupunki liittyi Hansaliittoon vuonna 1283 ja sai kaupunginoikeudet Lyypekin lain nojalla vuonna 1292. Kaupungin aikainen liittyminen Hansaliittoon ja silloinen vauraus perustuivat sen harjoittamaan huomattavaan kalakauppaan. Anklamissa niitti tuhoa vuoden 1350 tienoilla ruttoepidemia. Juutalaiset tuomittiin ruton aiheuttajiksi ja heidät poltettiin roviolla. Juutalaisia ei päästetty kaupunkiin useisiin vuosisatoihin. Vuonna 1377 kaupungissa riehui suuri tulipalo, jonka johdosta suuri osa rakennuskannasta tuhoutui. Hansaliiton ajautuessa sotaan Tanskaa vastaan vuonna 1427 Anklam jättäytyi sodan ulkopuolelle. Taustalla vaikuttivat Anklamin solmimat kalastussopimukset tanskalaisten kanssa. Tapauksen johdosta Anklam suljettiin hetkeksi Hansaliiton ulkopuolelle. 1530-luvulla kaupungissa toteutettiin protestanttinen uskonpuhdistus. 1560-luvulla kolmasosa anklamilaisista kuoli ruttoon. === 1600- ja 1700-luku === Kolmikymmenvuotisessa sodassa Anklam kärsi ihmistappioita. Sota toi kaupunkiin myös jälleen ruton. Westfalenin rauhassa vuonna 1648 Anklamista muodostui ruotsalainen raja- ja kasarmikaupunki. Pohjan sodassa puolalaiset hävittivät ruotsalaisten hallussa ollutta Anklamia. Suuressa Pohjan sodassa Anklamin ruotsalainen hallinto sai päätöksensä, kun Saksin, Venäjän, Tanskan, Puolan ja Preussin muodostama liitto valloitti kaupungin. Vuoden 1720 rauhan jälkeen kaupunki jaettiin. Peene-joen pohjoinen osa jäi Ruotsille, kun taas suurempi eteläinen puoli tuli osaksi Preussia. === 1800- ja 1900-luku === Napoleonin sotien Jenan–Auerstedtin taistelun päätyttyä Preussin tappioon ranskalaiset marssivat vuonna 1806 Anklamiin ja miehittivät kaupunkia vuoteen 1809. Wienin kongressin jälkeen 1815 kaupunki päätyi kokonaan Preussille. Juutalaisia alkoi muuttaa kaupunkiin vuonna 1812 ja kaupungin yli 200 juutalaista varten rakennettiin synagoga vuonna 1841. Rautatieyhteys Anklamiin valmistui vuonna 1863. Anklamin juutalainen synagagoga tuhoutui monien muiden saksalaisten synagogien tavoin natsien kristalliyönä vuonna 1938. Vuonna 1936 osana natsi-Saksan valmistautumista kohti toista maailmansotaa kaupunkiin avattiin uusi kasarmialue ja lentokenttä. Myöhemmin kaupunkiin myös rakennettiin Arado-lentokonetehdas. Kaupungin asukasluku kohosi yli 20 00:een. Yhdysvaltalaisten pommitukset Arado-lentokonetehtaalle vuonna 1943 tuhosivat myös osan Anklamin sisäkaupungista. Neuvostoliiton Puna-armeija saapui kaupunkiin vuonna 1945. Sen vastaisissa taisteluissa tuhoutui noin kahdeksankymmentä prosenttia Anklamin keskustasta. == Lähteet == == Aiheesta muualla == * Anklamin kaupungin viralliset Internet-sivut Luokka:Mecklenburg-Etu-Pommerin kunnat Luokka:Saksan kaupungit
Ikonos

Ikonos on amerikkalainen kaukokartoitussatelliitti. Se oli ensimmäinen siviilikäyttöön tarkoitettu, suuren erottelukyvyn kuvia tarjoava satelliitti. Tätä ennen suuren erottelukyvyn kuvia maapallosta on saatu vain sotilaallisten satelliittien välityksellä rajoitetusti. Ikonos-satelliitin kuvien tarkkuus on 0,86–1 m mustavalkokuville ja 4 m värillisille kuville.http://www.spacemart.com/reports/LockMart_Advancing_on_Next_Gen_Commercial_Remote_Sensing_System_For_GeoEye_999.html Kuvia välittää GeoEye-yhtiö. ==Historia== Ikonos oli määrä laukaista Maata kiertävälle radalle vuonna 1999. Yhdysvalloista Vandenbergin lentotukikohdasta tehty ensimmäinen laukaisu 27. huhtikuuta 1999 kuitenkin epäonnistui Athena 2 -kantorakettiin tulleen vian vuoksi. Toinen Ikonos pääsi radalleen 24. syyskuuta 1999. ==Radan ominaisuuksia== Ikonos kiertää maapalloa noin 680 km korkeudessa polaarisella radalla, jonka kaltevuus päiväntasaajaan nähden on 98,1 astetta. Mittalaitteiden kartoituskentän leveys on 11 km. ==Rakenne== Satelliitin kokonaismassa on 726 kg. Satelliitin rungon koko on noin 1,83 m x 1,57 m. Sen rakenteeseen kuuluu kolme aurinkopaneelia, joiden avulla satelliitti saa tarvittavan energian mittalaitteilleen. Satelliitissa on kuusi rakettimoottoria rata- ja asentokorjauksia varten. Satelliitin valmisti Lockheed Martin Missiles & Space. ==Lähteet== ==Aiheesta muualla== * Astronautix.com * Tekes * EO Portal Luokka:Kaukokartoitussatelliitit
Luçon

thumb|250px|Luçonin kaupungin keskustaa Luçon on kaupunki ja kunta Vendéen departementissa Pays de la Loiren hallintoalueella Ranskassa. Kunnassa oli 9 311 asukasta vuoden 1999 väestönlaskennassa. Luçonin pinta-ala on 32 neliökilometriä. == Tunnettuja luçonilaisia == * Kardinaali Richelieu, kardinaali, herttua ja poliitikko, toimi Luçonin piispana 1605–1624 == Lähteet == Luokka:Vendéen kunnat
Arta (Djibouti)

Arta on kaupunki ja Artan alueen hallinnollinen keskus Djiboutissa. Se sijaitsee Ougoulvuorilla 40 kilometriä Djiboutin kaupungista länteen. Vuoden 2009 väestönlaskennan mukaan Artassa oli 13 300 asukasta. Kaupunki on saanut alkunsa vuonna 1946 rakennetusta ulkomaisten yritysten asuinalueesta. Viileän ja kuivan ilmastonsa ansiosta siitä tuli ranskalaisten sotilaiden ja Djiboutin eliitin suosima lomanvietto- ja asuinpaikka. Myöhemmin sinne on rakennettu asuntoja myös vähävaraisille. Artasta tuli hallintoalueen keskus vuonna 2002. Kaupungin ohi kulkee maantie RN1, josta haarautuu RN4 Artaan. Paikallisia elinkeinoja ovat kaupankäynti, liikenne, karjanhoito, kalastus ja matkailu. Palveluihin kuuluvat ala- ja yläkoulut, lyseo, sairaala, kulttuurikeskus ja hotelleja. Artassa toimii hotelli- ja ravintolakoulu sekä geofysiikan observatorio. Matkailijoita houkuttelevat Tadjouranlahden hiekkarannat ja koralliriutat sekä alueen vaihtelevan luonnon tarjoamat retkeilymahdollisuudet. ==Lähteet== ==Aiheesta muualla== Luokka:Djiboutin kaupungit
Umur

Umur on Kai Lehtisen ohjaama kokoillan romanttinen draamaelokuva vuodelta 2002. Elokuva kuvattiin Kilpisjärvellä, Inarissa, Kuhmossa, Helsingissä, Vantaalla ja Lohjalla vuosina 2000–2001., Kuvauspaikat- ja aika. Välillä mystisiä elementtejä sisältävää Umuria voidaan verrata tematiikaltaan ja tunnelmiltaan 50-luvun lapinelokuvan klassikkoon Valkoinen peura. Heikki Rantanen sai roolistaan Poikana Parhaan miespääosan Jussi -ehdokkuuden. == Juoni == Elokuva kertoo Lapin luontoon vahvasti kytköksissä olevan tuskaisen kauniin rakkaustarinan. Poika, yksinkertainen mutta erämaafilosofointiin taipuvainen nuori rajavartijamies, rakastuu palavasti mystiseen Lapin kaunottareen Umuriin. Poika elää Umurin kanssa suloisen tietämättömänä naisen pimeästä ja traagisesta puolesta. == Roolit == == Kotivideojulkaisut == Elokuva on julkaistu VHS-kasettina sekä DVD:nä vuonna 2002 Finnkinon toimesta. Nordisk Film julkaisi DVD:n uudestaan vuonna 2007. == Televisioesitykset == Elokuva on esitetty televisiossa vuosina 2004, 2006, 2011, 2012 ja 2017. == Lähteet == == Aiheesta muualla == * * * Arvostelut: ** Film-O-Holic ** Elokuvateatteri ** Leffatykki Luokka:Vuoden 2002 suomalaiset elokuvat Luokka:Suomalaiset draamaelokuvat
Île d’Yeu

L’Île-d’Yeu on saari Ranskassa Atlantin rannalla. Se on myös kunta Vendéen departementissa Pays de la Loiren hallintoalueella. Kunnassa oli 4 788 asukasta vuoden 1999 väestönlaskennassa. Saaren ja kunnan pinta-ala on 23 neliökilometriä. Vichyn Ranskan valtionpäämies Philippe Pétain kuoli vankilassa L’Île-d’Yeun saarella vuonna 1951. == Lähteet == == Aiheesta muualla == *Kaupungin turistitoimisto Luokka:Vendéen kunnat Luokka:Ranskan saaret
Arta

Arta voi viitata seuraaviin: * Arta, kunta Azerbaidžanissa * Artan alue, alue Djiboutissa * Arta, kaupunki Djiboutissa * Artà, kunta Espanjassa * Árta, kaupunki ja kunta Kreikassa * Árta, alueyksikkö Kreikassa * ARTA Engineering, ranskalainen pikkuformulatalli
Angels in America

Angels in America on palkittu yhdysvaltalais-kanadalainen HBO-kanavan vuonna 2003 valmistama minisarja, joka perustuu Tony Kushnerin samannimiseen näytelmään.Angels in America (2003) New York Times. Viitattu 24.7. 2011. Kushner kirjoitti itse televisioversion käsikirjoituksen ja sen ohjasi Mike Nichols. HBO esitti sarjan useissa eri formaateissa. Ohjelma esitettiin ensin kahdessa kolmen tunnin mittaisessa osassa, joiden nimet olivat "Millennium Approaches" ja "Perestroika". Myöhemmin ohjelma esitettiin myös kuudessa tunnin mittaisessa osassa. Suomessa tv-sarjan esitti Nelonen kuudessa tunnin mittaisessa jaksossa loppuvuodesta 2004. Angels in America oli yksi Yhdysvaltojen katsotuimpia ja palkituimpia tv-elokuvia vuonna 2003, keräten useita alansa palkintoja sekä ylistystä kriitikoilta. Se sai viisi Golden Globe -palkintoa: sarjana parhaan minisarjan palkinnon ja lisäksi Meryl Streep, Jeffrey Wright, Mary-Louise Parker ja Al Pacino palkittiin roolisuorituksistaan.61st Annual Golden Globes Awarded Jan. 25; "Angels in America" Nabs Five Awards Playbill == Näyttelijät == ==Lähteet== Luokka:2000-vuosikymmenen yhdysvaltalaiset draamasarjat Luokka:Minisarjat Luokka:Televisiosarjat seksuaali- ja sukupuolivähemmistöistä Luokka:HBO:n televisio-ohjelmat
Les Herbiers

Les Herbiers on kunta Vendéen departementissa Pays de la Loiren hallintoalueella Ranskassa. Kunnassa oli 13 932 asukasta vuoden 1999 väestönlaskennassa. Les Herbiersin pinta-ala on 89 neliökilometriä. == Ystävyyskaupungit == * Coria, Espanja * Liebertwolkwitz, Saksa * Newtown, Wales == Lähteet == ==Aiheesta muualla== Luokka:Vendéen kunnat
Sucros

Sucros Oy ja sen tytäryhtiö Suomen Sokeri Oy valmistavat, myyvät ja markkinoivat sokerituotteita Suomessa. Yritykset ovat osa Euroopan toiseksi suurinta sokeriyritystä, Nordzucker Groupia. Sucros Oy:n omistavat Nordzuckerin pohjoismainen tytäryhtiö Nordic Sugar A/S (80 %) ja suomalainen Apetit Oyj (20 %). Yritys työllistää yhteensä noin 280 henkilöä ja liikevaihto on noin 150 miljoonaa euroa. Sucros Oy:n juurikassokeritehdas sijaitsee Säkylän Iso-Vimmassa. Säkylän tehdas tuottaa koko EU:n Suomelle myöntämän sokerikiintiön, 81 miljoonaa kiloa vuodessa, joka on vajaa puolet Suomen kulutuksesta. Vuorokaudessa juurikkaita käsitellään noin 7,5 miljoonaa kiloa, josta saadaan noin miljoona kiloa valmista kidesokeria. Tehdas on käynnissä syyskuusta joulukuuhun. Suomen Sokeri Oy puhdistaa raakasokeria sekä vastaa kaikkien sokerituotteiden myynnistä ja markkinoinnista Suomessa. Suomen Sokeri Oy:n sokeripuhdistamo sijaitsee Kirkkonummen Kantvikissä. Sokeripuhdistamossa valmistetaan kidesokereita, nestesokereita, siirappeja sekä erikoistuotteita kuten palasokeria, tomusokeria, raesokeria ja hillosokeria. 1970-luvulla Suomen Sokeri kehitti teollisen prosessin, joka mahdollisti ksylitolin massavalmistuksen ja vaikutti osaltaan Xylitol-Jenkki-purukumin syntyyn. Kuluttajatuotteet myydään Dansukker-tuotemerkillä, joista tunnetuimpia ovat Sirkku- ja Pulmu-palasokerit. ==Historiaa== Suomen Sokeri Oy perustettiin vuonna 1918, kun suomalaiset sokerinpuhdistamot yhdistyivät. Suomen Sokeri Oy omisti Töölön sokeritehtaan Helsingissä, Auran sokeritehtaan Turussa sekä Vaasan ja Kotkan sokeritehtaat. ==Katso myös== * Nordzucker * Danisco ==Lähteet== ==Kirjallisuutta== *O. Hackman: Tölö Sockerbruks historia 1806–1918. Helsingfors 1923. *O. Mäenpää: Salon Sokeritehdas Oy 1918–1968. Salo 1968. *O. Mäenpää: Salon Sokeritehdas Oy 1968–1978. Salo 1978. *R. Urbans: Sokeri Suomessa 1500–1917. Helsinki 1968. *R. Urbans: Suomen Sokeri Osakeyhtiö 1918–68. Helsinki 1970. *S. Zetterberg: Itä-Suomen Raakasokeritehdas Oy 1937–1972. Kotka 1972. *Ilvonen, Heikki: Juurikassokeritehtaiden historiaa Suomessa Sääksmäen Voipaalasta nykypäivään 1938–2007. 2007. ==Aiheesta muualla== *Nordic Sugar *Dansukker Luokka:Sokeriteollisuus Luokka:Suomalaiset elintarvikeyritykset Luokka:Säkylä
Abdiqasim Salad Hassan

Abdiqasim Salad Hassan ( ) (s. 1941) on somalialainen poliitikko. Hän toimi pakolaispresidenttinä 2001–2004 sijoituspaikkana Djibouti vuoden 2006 lopulle. Hänellä ei ole virallista tehtävää siirtymäkauden hallinnossa. Hän on aiemmin toiminut Siad Barren hallituksessa ennen sen kaatumista 1991 sisäasiain- ja valtiovarainministerinä. Hän on syntyisin Mogadishuun keskittyneen Hawiye- klaanin alaklaanista Habr Gedir. Hassanin veli Abdi Salad Hassan toimii myös Somalian politiikassa. Luokka:Somalian presidentit Luokka:Vuonna 1941 syntyneet Luokka:Elävät henkilöt
Fontenay-le-Comte

Fontenay-le-Comte on kaupunki ja kunta Vendéen departementissa Pays de la Loiren hallintoalueella Ranskassa. Kunnassa oli 13 792 asukasta vuoden 1999 väestönlaskennassa. Kunnan pinta-ala on 34 neliökilometriä. Fontenay-le-Comte on departementtinsa aliprefektuuri. == Tunnettuja asukkaita == * Mathurin Jacques Brisson, eläintieteilijä == Ystävyyskaupungit == * Crevillent, Espanja * Krotoszyn, Puola * Palatine, Yhdysvallat == Lähteet == == Aiheesta muualla == Luokka:Vendéen kunnat
Gernika Club

Gernika Club on jalkapallojoukkue Baskimaan Gernikasta. Joukkue on perustettu vuonna 1922 ja se pelaa Tercera División -sarjatasoa. Gernikan stadion on 2000-paikkainen Urbieta. == Kaudet == * 2004-2005: Tercera División 3. * 2005-2006: Tercera División 2. * 2006-2007: Tercera División 6. * 2007-2008: Tercera División 2. - Pudotuspelit \---- * 8 kautta sarjatasolla Segunda División B * 26 kautta sarjatasolla Tercera División == Kuuluisia pelaajia == * Johann Duveau * Moska * Gorka Iraizoz * Aritz López Garai * Iñigo Vallejo Imaz * Koldo Arce Saralegui Luokka:Espanjalaiset jalkapalloseurat Luokka:Biskaja
Yleisurheilun sisäratojen Euroopan-mestaruuskilpailut 1987

Yleisurheilun sisäratojen Euroopan-mestaruuskilpailut järjestettiin vuonna 1987 Liévinissä, Ranskassa. Kisojen ajankohta oli 21.–22. helmikuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Marian Woronin 6,51 Pierfrancesco Pavoni 6,58 Antonio Ullo František Ptáčník 6,61 200 m Bruno Marie-Rose 20,36 Vladimir Krylov 20,53 John Regis 20,54 400 m Todd Bennett 46,81 Momtšil Harizanov 46,89 Paul Harmsworth 46,92 800 m Rob Druppers 1.48,12 Vladimir Graudyn 1.49,14 Ari Suhonen 1.49,56 1 500 m Han Kulker 3.44,79 Jens-Peter Herold 3.45,36 Klaus-Peter Nabein 3.45,84 3 000 m José Luis González 7.52,27 Dieter Baumann 7.53,93 Pascal Thiébaut 7.54,03 60 m aj Arto Bryggare 7,59 Colin Jackson 7,63 Nigel Walker 7,65 Jozef Pribilinec 19.08,44 Ronald Weigel 19.08,93 Roman Mrázek 19.10,77 Korkeushyppy Patrik Sjöberg 238 Carlo Thränhardt 236 Hennadi Avdjejenko 236 Seiväshyppy Thierry Vigneron 585 Ferenc Salbert 585 Marian Kolasa 580 Pituushyppy Robert Emmijan 849 Giovanni Evangelisti 826 Christian Thomas 812 Kolmiloikka Serge Hélan 17,15 Hristo Markov 17,12 Nikolai Musijenko 17,00 Kuulantyöntö Ulf Timmermann 22,19 Werner Günthör 21,53 Sergei Smirnov 20,97 === Naiset === Laji Kultaa Kultaa Hopeaa Hopeaa Pronssia Pronssia 60 m Nelli Cooman 7,01 Anelija Nuneva 7,06 Marlies Göhr 7,12 200 m Kirsten Emmelmann 23,10 Blanca Lacambra 23,19 Marie-Christine Cazier 23,40 400 m Marija Pinigina 51,27 Gisela Kinzel 52,29 Cristina Pérez 52,63 800 m Christine Wachtel 1.59,89 Sigrun Wodars 2.00,50 Ljubov Kirjuhina 2.01,85 1 500 m Sandra Gasser 4.08,76 Svetlana Kitova 4.09,01 Ivana Walterová 4.09,99 3 000 m Yvonne Murray 8.46,06 Elly van Hulst 8.51,40 Brigitte Kraus 8.53,01 60 m aj Jordanka Donkova 7,79 Gloria Uibel 7,89 Ginka Zagortševa 7,92 Natalja Dmitrotšenko 12.57,59 Giuliana Salce 12.59,11 Monica Gunnarsson 13.06,46 Korkeushyppy Stefka Kostadinova 197 Tamara Bykova 194 Susanne Beyer Elżbieta Trylińska 191 Pituushyppy Heike Drechsler 712 Galina Tšistjakova 689 Jelena Belevskaja 676 Kuulantyöntö Natalja Ahrimenko 20,84 Heidi Krieger 20,02 Heike Hartwig 20,00 == Mitalitaulukko == 1\. 4 5 5 14 2\. 4 5 3 12 3\. 3 1 2 6 4\. 3 1 0 4 5\. 2 3 1 6 6\. 2 1 3 6 7\. 1 1 1 3 8\. 1 1 0 2 9\. 1 0 3 4 10\. 1 0 2 3 11\. 1 0 1 2 11\. 1 0 1 2 13\. 0 3 3 6 14\. 0 3 1 4 == Katso myös == *Suomi yleisurheilun sisäratojen Euroopan-mestaruuskilpailuissa 1987 == Lähteet == * 1987 Luokka:Vuoden 1987 yleisurheilu Luokka:Ranskan yleisurheilu Luokka:Ranskan urheilutapahtumat Luokka:Pas-de-Calais
Steve Lewis

Steven "Steve" Earl Lewis (s. 16. toukokuuta 1969 Los Angeles) on entinen yhdysvaltalainen yleisurheilija, jonka päämatka oli 400 metrin juoksu. Lewisin ennätys kauden 1987 jälkeen oli 45,76. Vuoden 1988 Yhdysvaltain olympiakarsinnoissa hän teki puolivälierissä nuorten maailmanennätyksen 44,61. Seuraavana päivänä hän paransi välieräjuoksussa ennätystä tasan puoli sekuntia lukemiin 44,11. Loppukilpailussa hän sijoittui Butch Reynoldsin ja Danny Everettin jälkeen kolmanneksi ajalla 44,37. Soulin olympialaisissa Reynolds oli ehdoton ennakkosuosikki juostuaan elokuussa uuden maailmanennätyksen 43,29. Lewis aloitti kuitenkin loppukilpailun vauhdikkaasti, eikä Reynolds pystynyt enää tavoittamaan häntä, vaan eroksi jäi kuusi sadasosasekuntia. Lewisin voittoaika 43,87 oli jälleen uusi nuorten maailmanennätys ja se on voimassa oleva nuorten ME edelleen heinäkuussa 2008 World Junior Records - Men Viitattu 15.7.2008 . 4 x 400 metrin viestissä Lewis juoksi toisen osuuden Yhdysvaltain joukkueessa, joka voitti kultamitalin maailmanennätystä sivunneella ajalla 2.56,16. Barcelonan olympialaisissa 1992 Lewis sijoittui Quincy Wattsin jälkeen 400 metrillä toiseksi ajalla 44,21. Pitkässä viestissä hän saavutti kolmannen olympiakultansa juostuaan ankkuriosuuden Yhdysvaltain joukkueessa, joka teki uuden maailmanennätyksen 2.55,74. Barcelonan kisojen jälkeen Lewisin uraa varjostivat loukkaantumiset ja virustauti, eikä hän päässyt enää mukaan arvokilpailuihin. == Lähteet == * === Viitteet === Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1969 syntyneet Luokka:Elävät henkilöt
Nantua

Nantua on kaupunki ja kunta Ainin departementissa Rhône-Alpesin hallintoalueella Ranskassa. Kunnassa oli 3 902 asukasta vuoden 1999 väestönlaskennassa. Kunnan pinta-ala on 13 neliökilometriä. Nantua on Ainin aliprefektuuri. == Lähteet == Luokka:Ainin kunnat Luokka:Ranskan kaupungit
Brava

Barawa eli Brava (somaliksi: Baraawe) on satamakaupunki Somalian kaakkoisrannikolla. Osa kaupungin asukkaista puhuvat swahilin murretta chimwiinia. east_africa_languages [Multicultural Topics in CSD] Kaupunki on perustettu 800-luvulla. Kaupungissa valmistetaan käsityötuotteita ja huonekaluja. Sen merkitys satamakaupunkina on vähentynyt. Kuivakauden seuraksena vuonna 1974 sinne sijoitettiin asumaan 5 000 nomadia, mikä on vaikuttanut kaupungin olemukseen. Sisällissodan aikana vuonna 1991 kaupunki piiritettiin ja se raunioitui. == Lähteet == == Aiheesta muualla == Luokka:Somalian kaupungit
Studio 60

Studio 60 (alkup. Studio 60 on the Sunset Strip) on Matthew Perryn tähdittämä yhdysvaltalainen draamakomedia. Sarja kertoo viihdemaailman kulissien takaisesta elämästä paljastaen millaisia ihmissuhdepelejä ja valtataisteluita liittyy suurten tv-tuotantojen ja kanavien välisiin suhteisiin. Sarjan tuottaa Warner Bros. International Television. Suomessa sarjaa esittää Sub. == Jaksot == Nro Englanninkielinen nimi Suomenkielinen nimi 1 Pilot Älkää pysykö kanavalla 2 The Cold Open Mistä on hyvät sketsit tehty? 3 The Focus Group Karvasta kalkkia 4 The West Coast Delay Länsirannikolla kaikki hyvin 5 The Long Lead Story Satasesta vetoa 6 The Wrap Party Karonkan konkkaronkka 7 Nevada Day (1) Pyhä päivä, osa 1 8 Nevada Day (2) Pyhä päivä, osa 2 9 The Option Period Optioaika 10 B-12 Vitamiiniruiske 11 The Christmas Show Joulun henki 12 Monday Paluu arkeen 13 The Harriet Dinner – Part I Illallinen kolmelle, osa 1 14 The Harriet Dinner – Part I Illallinen kolmelle, osa 2 15 The Friday Night Slaughter Poikki ja pinoon 16 4AM Miracle Aamuyön ihme 17 The Disaster Show Syteen ja saveen 18 Braking News Järisyttävä uutinen 19 K&R; Rahat ja henki, osa 1 20 K&R; \- Part II Rahat ja henki, osa 2 21 K&R; \- Part III Rahat ja henki, osa 3 22 What Kind of Day Has It Been Pitkän päivän aamu == Sarjan henkilöt == *Danny Tripp (Bradley Whitford) *Matt Albie (Matthew Perry) *Jordan McDeere (Amanda Peet) *Harriet Hayes (Sarah Paulson) *Tom Jeter (Nate Corddry) *Simon Stiles (D. L. Hughley) *Jack Rudolph (Steven Weber) *Cal Shanley (Timothy Busfield) == Aiheesta muualla == *Sarjan esittely Subin sivuilla *Sarjan esittely NBC:n sivuilla Luokka:2000-vuosikymmenen yhdysvaltalaiset draamakomediasarjat Luokka:NBC:n televisio-ohjelmat
Samson Kitur

Samson Kitur (25. helmikuuta 1966 – 25. huhtikuuta 2003) oli kenialainen pikajuoksija, olympiamitalisti. Kitur saavutti ensimmäisen arvokisamitalinsa Barcelonan olympialaisissa 1992, josta hän saavutti pronssia 400 metriltä yhdysvaltalaisten Quincy Wattsin ja Steve Lewisin jälkeen juostuaan ajan 44,24. Stuttgartin MM-kilpailuissa 1993 hän saavutti kaksi mitalia: hopeaa pitkästä viestistä Kennedy Ochiengin, Simon Kemboin ja Abednego Matilun kanssa sekä pronssia 400 metriltä ajalla 44,54. Hän kuoli äkillisesti määrittämättömään sairauteen 37-vuotiaana kotonaan Eldoretissa 25. huhtikuuta 2003. == Ennätykset == * 400 metrin juoksu: 44,18 (1992) ==Lähteet== * ==Viitteet== Luokka:Kenialaiset pikajuoksijat Luokka:Kenialaiset olympiamitalistit Luokka:Vuonna 1966 syntyneet Luokka:Vuonna 2003 kuolleet